“Miǹtə́lán mí mǎm yā é mvéndé Ńtondôbə ǎ til mí: kada bɔ́n bə́ Ísraɛ̂l nə́ bə́ zu ai evə́lē nyag, təge ai dzɔ́ ényūngi ngə́ átǎ ziŋ, tə nyag te yabɔ nə́ e ngátám yǎ syé lóbele. 3Myǎyi dzɔ və́ fada Eleazâr: bâyi dzɔ kúlī á ńkān, bə́ tsíg fə dzɔ kíŋ á mís mə́ fada Eleazâr. 4Eyɔ̌ŋ te ǎ yi nɔ̌ŋ məkǐ mə́ nyag ai onyǔ wóé, a myamá mɔ biyɔŋ zamgbál ásū ébə̌m bítógan. 5Á mvús hálá bâyi dígī nyag á mís móé, bâyi dígī ékob, miǹson ai məkǐ, məbí fə dzam də́dā. 6Fada a yi nɔ̌ŋ ndzaag bilé bí ábaŋ, kíé, hísób ai m̀fuŋ bâ, a woá byə́m bítē á ńsum ndóǎn yā nyag yadíg étē. 7Á mvús te, fada a yi sǒb bīyé bíé, a wɔ́bɔ́ fə məndím, á mvús vālá, a yi dúgan á ńkān, dzam dá a tɔbɔ ai eboe á nyɔ́l a kələ kwí ngōngógóle. 8É mod a hə́ dígi nyag a yǐ fə̄ sǒb bīyé bíé á mə̄ndím dzam də́dā, a tɔbɔ̌ fə ai eboe a kələ kwí ngōngógóle. 9Hə mod yǎ á nə̄ ḿfūbán təge ai eboe ńnye ǎ yi wólō ásǔb nyag təge dɔ́ nyie á ńkān, hə é vóm ó nə́ ḿfūbán. Asǔb tē lâyi nyieban ású bɔ́n bə́ Ísraɛ̂l nə́ bə́ kad bəlan ai dɔ́ ḿbámāná ai məndím mə́ ńsalan. Nálā ó nə mətúg ású míńsə́m. 10É mod ǎ yi wólō ásǔb nyag a sobo hḿ fə biyé bíé, a tɔbɔ ai eboe á nyɔ́l a kələ kwí ngōngógóle. Mvéndé yāngātséndébán kig tɔ ású bɔ́n bə́ Ísraɛ̂l, tɔ ású bə́dzín yā bə́ tɔ̄á ábə̄ bɔ́.